dh-unibe/image-text_koenigsfelden-charters-post-1500 huggingface dataset:
Ich, Jacop Wiss, der schmid, burger zuͦ Bremgarttn̄, bekenn mich mit disem brieff, das mir der fûrnaͤm, wiss
Niclaͧss Meyer, diser zitt miner gnaͤdign̄ froͧwn̄ von Kûngsveldn̄ hoffmeister, als ir amptmā zuͦ rechttē
manlaͤchn̄ gelichn̄ hätt ein juchart akrn̄, in Stoͤken gelegn̄, am fuͦssweg der in Issen Loͧffen gätt, wer
laͤchn̄ von minē gnaͤdign̄ fröwn und an si komē im koͧff der manschaft Hapspurg, also das selb laͤchn̄
in habn̄, nutzen und niessen, besetzen, enttsetzn̄ nach manlaͤchens rechtt, sitt und gewonheit, daruff ich dem bemelttn̄ hoffmeister als miner gnaͤdign̄ fröwn̄ amptmā gelopt und geschworn han
dienstig, gewerttig und gehorsam zesin, öch vˀschwigne laͤchn̄, so fer das an mich langtt ze eroffnen,
als das ein jeclich laͤchen man sinē laͤchn̄ heˀrn von siner laͤchnē wegn̄ pflichttig, schuldig zetuͦn
ist ungevarlich. und des ze urkûnd so han ich, obgenatter Jacop Wiss erbettē den ersamē Hans Meyenbgˀ,
burger und des rättz zuͦ Bremgarttn̄, das er fùr mich sin eigen insigel offenlich hätt lassen henkn̄ an
disen brieff, doch im sinen erbn̄ an schadn̄, der gebn̄ ist uff zinstag vor sant Joͤrgen tag, als man zaltt von
der gebûrt Cristi tusent fierhundert nùntzig und sechs jar cꝭ.
Konigsf. 832
Staatsarchiv
AARGAU
Jacob Wisz der schmid
zuͦ Braͤmgāttē
K ✳ T ✳ 16 ✳
1496 ✳
26 ✳